title: Severnaya Dvina (kuksa)
text: Klita ke bost poke Veliki Ustyug tigir viele Suxona kuksa isu Yug belcon kokuksad. Suxona kuksa wetce dalafa klita dace zo rotorigir. Severnaya Dvina koo wedafa is aalafa gola taneon lenttaltnir, aze va ventaxo remnir. Inaf salt bam tuvwepawer isen tembeem tir ontinaf is arestaf dem aalxo. Arte 100 km- abdue Arxangelsk, salt gin tumantawer ise va konaka riskeda ; banlize tir mantaf gu cugon 7 km- is titsuyaf gu 15 m-. Kaike Arxangelsk poke Severodvinsk, Severnaya Dvina ton riska vas 700 km² va Dvina cedapa ke Bela bira artnir.